ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
ఈపిఎఫ్ఓ ప్రధాన నిర్ణాయక కేంద్ర మండలి 229వ సమావేశంలో కీలక నిర్ణయాలు
ఈపిఎఫ్ఓ ప్రధాన నిర్ణాయక కేంద్ర మండలి 229వ సమావేశం కేంద్ర కార్మిక, ఉపాధి శాఖ మంత్రి భూపేందర్ యాదవ్ అధ్యక్షతన జరిగింది. కేంద్ర కార్మిక ఉపాధి శాఖ సహాయ మంత్రి శ్రీ రామేశ్వర్ తేలి, మంత్రిత్వ శాఖ కార్యదర్శి శ్రీ భరత్వాల్, కేంద్ర పిఎఫ్ కమీషనర్ శ్రీ ముఖ్మీత్ ఎస్. భాటియా పాల్గొన్నారు.
సెంట్రల్ బోర్డు సమావేశంలో కీలక నిర్ణయాలు తీసుకున్నారు.
- ఉద్యోగులు, యజమానులతో పాటు ప్రభుత్వ ప్రతినిధులతో కూడిన నాలుగు సబ్కమిటీలను ఏర్పాటు చేయాలన్న చైర్మన్ సూచనను బోర్డు స్వాగతించి ఆమోదించింది. ఎస్టాబ్లిష్మెంట్ సంబంధిత విషయాలపై రెండు కమిటీలు, సామాజిక భద్రతా కోడ్ భవిష్యత్తు అమలుకు రాష్ట్ర కార్మిక మరియు ఉపాధి మంత్రి నేతృత్వం వహిస్తారు. డిజిటల్ కెపాసిటీ బిల్డింగ్ మరియు పెన్షన్ సంబంధిత సమస్యలపై మిగిలిన రెండు కమిటీలకు కేంద్ర కార్మిక, ఉపాధి శాఖ కార్యదర్శి నేతృత్వం వహిస్తారు.
- 2020-21 సంవత్సరానికి ఈపిఎఫ్ఓ పనితీరుపై 68వ వార్షిక నివేదిక ముసాయిదా ఆమోదించారు. దానిని కేంద్ర ప్రభుత్వం ద్వారా పార్లమెంటు ముందు ఉంచాలని సిఫార్సు చేశారు.
- సి-డాక్ ద్వారా కేంద్రీకృత ఐటీ-ప్రారంభించబడిన వ్యవస్థల అభివృద్ధికి ఆమోదం లభించింది. దీని తర్వాత, ఫీల్డ్ ఫంక్షనాలిటీలు దశలవారీగా సెంట్రల్ డేటాబేస్పై కదులుతాయి, ఇది సున్నితమైన కార్యకలాపాలు, మెరుగైన సర్వీస్ డెలివరీని అనుమతిస్తుంది. కేంద్రీకృత వ్యవస్థ ఏదైనా సభ్యుని అన్ని పిఎఫ్ ఖాతాల డీ-డూప్లికేషన్ & విలీనాన్ని సులభతరం చేస్తుంది. ఉద్యోగం మారినప్పుడు ఖాతా బదిలీ అవసరాన్ని ఇది తొలగిస్తుంది.
- కేంద్ర ప్రభుత్వం ద్వారా నోటిఫై అయిన పెట్టుబడి నమూనాలో చేర్చిన అటువంటి అన్ని ఆస్తి తరగతులలో పెట్టుబడి పెట్టడానికి, సందర్భానుసారంగా, పెట్టుబడి ఎంపికలపై నిర్ణయం తీసుకునేందుకు ఫైనాన్స్ ఇన్వెస్ట్మెంట్ & ఆడిట్ కమిటీ కి అధికారం ఇవ్వాలని బోర్డు నిర్ణయించింది.
సమావేశంలో సీబీటీ ఛైర్మన్ 'కోవిడ్కు ప్రతిస్పందన - 2.0' అనే పేరుతో ఒక బుక్లెట్ను విడుదల చేశారు. కోవిడ్-19 మహమ్మారి కష్ట సమయంలో తన వాటాదారులకు నిరంతరాయంగా సేవలను ఆవిష్కరించడానికి, అందించడానికి ఈపిఎఫ్ఓ సంసిద్ధతను వివరించే ప్రయత్నం ఈ బుక్లెట్. ఈ బుక్లెట్ సిరీస్లో రెండవది, మొదటి వెర్షన్ మార్చి 2021లో శ్రీనగర్లో జరిగిన 228వ సీబీటీ సమావేశంలో విడుదల చేశారు.
సీబీటీ ఛైర్మన్ 'నిర్బాద్: అడ్డంకులు లేని సర్వీస్ డెలివరీ' పేరుతో మరో బుక్లెట్ను విడుదల చేసింది. ఈ బుక్లెట్ గత మూడు సంవత్సరాలుగా 'ఈపిఎఫ్ఓ నుండి ఈ-ఈపిఎఫ్ఓ కి.. విజయవంతమైన డిజిటల్ రూపాంతరం కోసం ఈపిఎఫ్ఓ ద్వారా తీసుకున్న కార్యక్రమాలు మరియు అనుసరించిన వ్యూహాల సంకలనం. ఈ ప్రయత్నాలు ఈపిఎఫ్ఓ డిజిటల్ ఇంటరాక్టింగ్ పేపర్లెస్ ఆర్గనైజేషన్ వైపు వెళ్లడానికి వీలు కల్పించాయి, తద్వారా దాని వాటాదారులందరికీ జీవన సౌలభ్యాన్ని మెరుగుపరిచాయి.
ఈ సమావేశంలో కేంద్ర, రాష్ట్ర ప్రభుత్వాలు, ఈపీఎఫ్వోలకు చెందిన ,ప్రతినిధులు యజమానులు, ఉద్యోగులు, ఉన్నతాధికారులు కూడా పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
“ యాంటీబాడీని గుర్తించడం కోసం, పూణే లోని ఐ.సి.ఎం.ఆర్-ఎన్.ఐ.వి. అభివృద్ధి చేసిన సమర్ధవంతమైన స్వదేశీ ఐజిజి ఎలిసా పరీక్ష, కోవిడ్-19 కోసం చేపట్టే నిఘాలో కీలక పాత్ర పోషిస్తుంది" - డాక్టర్ హర్ష వర్ధన్.
కోవిడ్-19 కోసం యాంటీబాడీ గుర్తింపు కోసం పూణే లోని భారత్ వైద్య పరిశోధనా మండలి -నేషనల్ ఇన్ స్టిట్యూట్ అఫ్ వైరాలజీ, స్వదేశీ ఐజిజి ఎలిసా పరీక్ష "కోవిడ్ కవచ్ ఎలిసా" ను అభివృద్ధి చేసి, ధృవీకరించింది.
కోవిడ్-19 మహమ్మారి ప్రపంచ వ్యాప్తంగా 214 దేశాల్లో వ్యాప్తిచెందగా, మొత్తం 38,55,788 మందికి సోకినట్లు ధృవీకరించారు. 2,65,862 మంది మృతి చెందారు. ప్రపంచంలోని చాలా దేశాలు అనుబాటులోఉన్న అన్ని అవకాశాలను ఉపయోగించి మహమ్మారిని కట్టడిచేయడానికి కృషి చేస్తున్నాయి. ప్రపంచవ్యాప్తంగా ఉన్న దేశాలలో వివిధ రకాలైన డయాగ్నొస్టిక్ పరీక్షల డిమాండ్ పెరిగింది. కోవిడ్-19 గుర్తించడానికి ఉపయోగపడే పదార్థం ఎక్కువగా ఇతర దేశాల నుండి భారతదేశానికి దిగుమతి అవుతోంది. అందువల్ల, కోవిడ్-19 సోకడానికి కారణమైన సార్స్-కోవ్-2 కోసం స్వదేశీ విధానాలను అభివృద్ధి చేయడంలో భారతీయ శాస్త్రవేత్తలు అవిశ్రాంతంగా కృషి చేస్తున్నారు.
పూణే లోని ఐ.సి.ఎమ్.ఆర్.-ఎన్.ఐ.వి. వైరాలజీ పరిశోధనలో అత్యాధునిక మౌలిక సదుపాయాలు, నైపుణ్యం కలిగిన దేశంలోని అత్యున్నత ప్రయోగశాల. ఎన్.ఐ.వి. కి చెందిన సమర్ధవంతమైన శాస్త్రీయ బృందం భారతదేశంలో ప్రయోగశాల నిర్ధారించిన రోగుల నుండి సార్స్-కోవ్-2 వైరస్ ను విజయవంతంగా వేరు చేయగలిగింది. దీంతో, సార్స్-కోవ్-2 కోసం స్వదేశీ విశ్లేషణల అభివృద్ధికి మార్గం సుగమం అయ్యింది.
రియల్ టైమ్ ఆర్.టి.-పి.సి.ఆర్. అనేది సార్స్-కోవ్-2 గుర్తించడానికి చేసే ముందు పరీక్ష కాగా, వ్యాధి సంక్రమణకు గురయ్యే జనాభా నిష్పత్తిని అర్థం చేసుకోవడానికి, నిఘా కోసం బలమైన యాంటీబాడీ పరీక్షలు కీలకం.
పూణేలోని ఐ.సి.ఎమ్,ఆర్.-ఎన్.ఐ.వి లోని శాస్త్రవేత్తలు సార్స్ సార్స్-కోవ్-2 కోసం యాంటీబాడీని గుర్తించడానికి పూర్తిగా స్వదేశీ ఐ.జి.జి. ఎలిసా పరీక్షను అభివృద్ధి చేసి, ధృవీకరించడానికి కృషి చేశారు. ఈ పరీక్షను ముంబాయిలోని రెండు ప్రదేశాల్లో ధృవీకరించబడింది. ఇది అధిక సూక్ష్మ గ్రాహ్యత, నిర్దిష్టత గురింపు పొందింది. దీనికి అదనంగా, రెండున్నర గంటల సమయంలో 90 నమూనాలను ఒకే సారి పరీక్షించే అవకాశం ఉంది. అంతేకాకుండా, ఎలిసా కిట్ లో క్రియారహితం చేసిన వైరస్ ఉన్నందువల్ల, జిల్లా స్థాయిలో కూడా ఎలిసా ఆధారిత పరీక్ష సులభంగా సాధ్యమవుతుంది. రియల్ టైమ్ ఆర్.టి.-పి.సి.ఆర్. పరీక్షతో పోలిస్తే కనీస జీవ భద్రత, బయో-సెక్యూరిటీ అవసరాలు కూడా ఉన్నాయి. ఇటీవల భారతీయ మార్కెట్లోకి వెల్లువలా వచ్చిన అనేక వేగవంతమైన పరీక్షా వస్తు సామగ్రితో పోలిస్తే, ఈ పరీక్ష చాలా ఎక్కువ సున్నితత్వాన్నీ, శిష్టతను కలిగి ఉంది.
ఈ సందర్భంగా డాక్టర్ హర్ష వర్ధన్ మాట్లాడుతూ, “ యాంటీబాడీని గుర్తించడం కోసం, పూణే లోని ఐ.సి.ఎం.ఆర్-ఎన్.ఐ.వి. అభివృద్ధి చేసిన సమర్ధవంతమైన స్వదేశీ ఐజిజి ఎలిసా పరీక్ష, సార్స్-కావ్-2 కరోనావైరస్ సంక్రమణకు గురైన జనాభా నిష్పత్తిని పర్యవేక్షించడంలో కీలక పాత్ర పోషిస్తుంది. ” అని పేర్కొన్నారు.
ఎలిసా టెస్ట్ కిట్ల భారీ ఉత్పత్తి కోసం ఐ.సి.ఎం.ఆర్. జైడస్ కాడిలా అనే సంస్థతో భాగస్వామ్యం కుదుర్చుకుంది. పూణేలోని ఐ.సి.ఎం.ఆర్-ఎన్.ఐ.వి. లో అభివృద్ధి తరువాత, భారీ స్థాయిలో ఉత్పత్తికోసం, సాంకేతిక పరిజ్ఞానాన్ని, ఆవిష్కరణలతో నడిచే ఒక ప్రపంచ స్థాయి ఆరోగ్య సంరక్షణ సంస్థ, జైడస్ కాడిలాకు బదిలీ చేయడం జరిగింది. ఎలిసా టెస్ట్ కిట్ల ఆమోదం, వాణిజ్య సరళిలో ఉత్పత్తిని వేగవంతం చేయడానికి, జైడస్ సంస్థ ముందుగానే సవాలును చేపట్టింది. ఈ టెస్టు కు "కోవిడ్ కవచ ఎలీషా" అని పేరు పెట్టారు. ఇది రికార్డ్ సమయంలో “మేక్ ఇన్ ఇండియా” యొక్క పరిపూర్ణమైన ఒక ఉదాహరణ.
మంత్రిమండలి
రోహ్ తాంగ్ పాస్ దిగువ న రూపొందిన వ్యూహాత్మక సొరంగాని కి పూర్వ ప్రధాని అటల్ బిహారీ వాజ్పేయీ పేరు ను పెట్టేందుకు ఆమోదం తెలిపిన మంత్రిమండలి
పూర్వ ప్రధాని అటల్ బిహారీ వాజ్పేయీ పేరు ను రోహ్ తాంగ్ పాస్ దిగువ న తయారైన వ్యూహాత్మక సొరంగాని కి పెట్టి, తద్వారా దేశాని కి వాజ్పేయీ అందజేసినటువంటి సేవల ను గౌరవించాలని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం నిర్ణయించింది. సొరంగాని కి కొత్త పేరు ను 2019వ సంవత్సరం డిసెంబర్ 25వ తేదీ న శ్రీ వాజ్ పేయీ జయంతి సందర్భం లో పెట్టడం జరుగుతుంది.
రోహ్ తాంగ్ పాస్ క్రింద ఒక వ్యూహాత్మక సొరంగాన్ని నిర్మించాలన్న చారిత్రిక నిర్ణయాన్ని 2000వ సంవత్సరం జూన్ 3వ తేదీ న తీసుకోవడమైంది. అప్పట్లో శ్రీ అటల్ బిహారీ వాజ్ పేయీ ప్రధాని గా ఉన్నారు. ఈ సొరంగ మార్గం తాలూకు దక్షిణ భాగాన్ని కలిపేటటువంటి రహదారి నిర్మాణాని కి 2002వ సంవత్సరం మే నెల 26వ తేదీ న పునాదిరాయి ని వేయడం జరిగింది.
8.8 కిలో మీటర్ల పొడవైన ఈ సొరంగం 3,000 మీటర్ల ఎత్తు న నిర్మించినటువంటి ప్రపంచం లోకెల్లా అతి దీర్ఘ సొరంగం. ఇది మణలీ నుండి లెహ్ కు మధ్య దూరం 46 కిలో మీటర్లు తగ్గించివేస్తుంది. అంతే కాక కోట్లాది రూపాయల రవాణా ఖర్చుల ను ఆదా చేస్తుంది. ఇది 10.5 మీటర్ వెడల్పు తో కూడిన రెండు దోవలు గల సింగిల్ ట్యూబ్ టన్నెల్. దీని లో అగ్ని నుండి సురక్ష కై అన్ని ఏర్పాట్లు సమకూర్చడమైంది. అత్యవసర నిష్క్రమణ కోసం సొరంగాని కి ప్రక్కనే మరొక సొరంగ మార్గాన్ని కూడాను నిర్మించారు.
సేరీ నాలా ఫాల్ట్ జోన్ లోని 587 మీటర్ల అతి దుర్గమ ప్రాంతం లో నిర్మాణ పనులు అత్యంత జటిలమైనవిగాను, కష్టమైనవి గాను తోచాయి. ఈ సొరంగం నిర్మాణ క్రమం లో బార్డర్ రోడ్స్ ఆర్గనైజేశన్  పలు విధాలైనటువంటి భౌగోళిక సవాళ్ల ను, కొండ ప్రాంత సంబంధితమైనటువంటి మరియు వాతావరణ పరమైనటువంటి సవాళ్ళ ను అధిగమించి అవిశ్రాంతం గా దీని ని పూర్తి చేయవలసివచ్చింది. ఎట్టకేలకు 2017వ సంవత్సరం అక్టోబర్ 15వ తేదీ న రెండు వైపుల నుండి రహదారి నిర్మాణ పనుల ను ఒక కొలిక్కి తీసుకురావడమైంది.
ఈ సొరంగం యొక్క నిర్మాణం త్వరలోనే పూర్తి కానుంది. దీనితో హిమాచల్ ప్రదేశ్ యొక్క సుదూరాన సరిహద్దును ఆనుకొనివున్నటువంటి ప్రాంతాల కు మరియు లద్దాఖ్ కు మధ్య అన్ని విధాలైన రుతువుల లోను రాదారి ప్రధాన రాకపోక లు సుగమం అయిపోతాయి. ఇదివరకయితే శీతకాలం లో ఈ క్షేత్రాలు దేశం లోని ఇతర ప్రాంతాల తో సంపర్కం దాదాపు గా ఆరు నెలల పాటు పూర్తి గా తెగిపోయి ఉండేది.
(
ప్రధాన మంత్రి కార్యాలయం
డాక్టర్ శ్యామా ప్రసాద్ ముఖర్జీ జయంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి శ్రీ నరేంద్ర మోదీ
ఈ రోజు న, డాక్టర్ శ్యామా ప్రసాద్ ముఖర్జీ జయంతి సందర్భం లో, ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని అర్పించారు.
‘‘డాక్టర్ శ్యామా ప్రసాద్ ముఖర్జీ జయంతి నాడు ఆయన కు నేను ప్రణమిల్లుతున్నాను. ఒక నిజమైన దేశభక్తుడైన ఆయన, భారతదేశం యొక్క అభివృద్ధి కై ఇతరులు సైతం అనుసరించదగ్గ తోడ్పాటు ను అందించారు. భారతదేశం యొక్క ఏకత ను పెంపు చేయడం కోసం ఆయన ధైర్యోపేతమైన ప్రయాసల కు నడుంకట్టారు. ఆయన యొక్క భావధార మరియు ఆదర్శాలు దేశం అంతటా లక్షల మంది లో ఒక క్రొత్త శక్తి ని నింపివేస్తాయి’’ అని ఒక సందేశం లో ప్రధాన మంత్రి పేర్కొన్నారు.
హోం మంత్రిత్వ శాఖ
ఆఫ్ఘనిస్థాన్లో ప్రస్తుతం నెలకొని ఉన్న భద్రతా పరిస్థితుల నేపథ్యంతో ఆదేశ పౌరులు ఇకపై ఈ-వీసాలతో మాత్రమే భారతదేశంలోకి అనుమతి
ఆఫ్ఘనిస్తాన్లో ప్రస్తుతం నెలకొని ఉన్న భద్రతా పరిస్థితుల నేపథ్యంలో.. ఈ-ఎమర్జెన్సీ ఎక్స్-ఎంఐఎస్సీ వీసా విధానాన్ని ప్రవేశపెట్టారు. తద్వారా వీసా ప్రక్రియ క్రమబద్ధీకరించడంతో ఇకపై ఆఫ్ఘనిస్థాన్ జాతీయులు ఈ-వీసాపై మాత్రమే భారతదేశంలోకి అనుమతించాలని నిర్ణయించారు.
ఆఫ్ఘన్ జాతీయులకు సంబంధించి గతంలో జారీ చేసిన కొన్ని పాస్పోర్ట్లు గల్లంతయ్యాయన్న నివేదికలను దృష్టిలో ఉంచుకుని.. ప్రస్తుతం భారతదేశంలో లేని ఆఫ్ఘన్ జాతీయులందరికీ గతంలో జారీ చేసిన వీసాలు తక్షణం చెల్లుబాటు కానివిగా ప్రకటించడం జరిగింది. దీంతో ఇకపై
భారతదేశానికి వెళ్లాలనుకునే ఆఫ్ఘన్ జాతీయులు www.indianvisaonline.gov.in లో ఈ-వీసా కోసం దరఖాస్తు చేసుకోవాల్సి ఉంటుంది.
ప్రధాన మంత్రి కార్యాలయం
జన్ సురక్ష పథకాలు ప్రజల కు ప్రభావవంతమైనటువంటి సామాజిక సురక్ష కవచాన్ని అందించాయి: ప్రధాన మంత్రి
‘ప్రధాన మంత్రి జన్ సురక్ష పథకాల’ కు 8 సంవత్సరాలు పూర్తి అయిన సందర్భం లో ఆ యా పథకాల లబ్ధిదారులందరి కి శుభాకాంక్షల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ఆర్థిక మంత్రిత్వ శాఖ ట్వీట్ కు ప్రధాన మంత్రి సమాధానాన్ని ఇస్తూ,
‘‘ ఎనిమిది సంవత్సరాల క్రితం ప్రవేశపెట్టిన ఈ #JanSuraksha పథకాలు భారతదేశం లో కోట్ల కొద్దీ మంది కి బలమైన సమర్థన సాధనం గా ఉంటూ వచ్చాయి. ఆ పథకాలు ప్రజల కు ప్రభావ వంతమైనటువంటి సామాజిక సురక్ష ను అందించాయి. అందరు లబ్ధిదారుల కు ఇవే నా శుభాకాంక్ష లు.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అప్డేట్
ఇండియా లో రోజువారి కొత్త కేసులు 1.65 లక్షల కేసులకు తగ్గాయి. కేసుల సంఖ్య వరుసగా తగ్గుముఖం పడుతున్నాయి.
రోజువారీ కొత్త కేసులు గత 46 రోజులలో కనిష్టానికి చేరాయి.
గత 24 గంటలలో కేసుల సంఖ్య 1.14,216 తగ్గి క్రియీశీల కేస్లోడ్ మరింత తగ్గి 21,14,508 కి చేరింది.
ఇప్పటి వరకు దేశ వ్యాప్తంగా 2,54,54 320 పేషెంట్లు కోవిడ్ నుంచి కోలుకున్నారు.
గడచిన 24 గంటలలో 2,76,309 మంది పేషెంట్లు కోవిడ్ నుంచి కోలుకున్నారు.
వరుసగా 17 వ రోజు రోజువారి కొత్తకేసుల కంటే కోవిడ్ నుంచి కోలుకున్న వారి సంఖ్య ఎక్కువగా ఉంది.
కోవిడ్ నుంచి కోలుకుంటున్న వారి శాతం పెరుగుతూ ఉన్నది. ఇది 91.25 శాతానికి చేరింది.
వారపు పాజిటివిటీ రేటు ప్రస్తుతంం 9.36 శాతంగా ఉంది.
రోజువారి పాజిటివిటి రేటు 8.02 శాతం. వరుసగా 6 వ రోజు ఇది 10 శాతం కంటే తక్కువగా ఉంది.
కోవిడ్ పరీక్షల సామర్ధ్యం గణనీయంగా పెంచడం జరిగింది. మొత్తం 34.3 కోట్ల పరీక్షలు నిర్వహించడం జరిగింది.
వాక్సినేషన్ కార్యక్రమం లో దేశవ్యాప్తంగా 21.2 కోట్ల వాక్సిన్ డోస్లు వేశారు.
గత 24 గంటలలో 30.35 లక్షల మందికి పైగా వాక్సిన్ వేశారు.
ప్రధాన మంత్రి కార్యాలయం
జనవరి 28 న కరియప్ప గ్రౌండ్ లో ఎన్ సిసి పిఎమ్ ర్యాలీ నిఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022వ సంవత్సరం జనవరి 28వ తేదీ నాడు మధ్యాహ్నం పూట ఇంచుమించు 12 గంటల వేళ కు దిల్లీ లోని కరియప్ప మైదానం లో జరిగే నేశనల్ కేడెట్ కోర్  పిఎమ్ ర్యాలీ ని ఉద్దేశించి ప్రసంగించనున్నారు.
నిజాని కి ఎన్ సిసి గణతంత్ర దినం శిబిరానికి ముగింపు ను పలుకుతుందన్నమాట, ఈ ర్యాలీ ని ప్రతి సంవత్సరం లో జనవరి 28వ తేదీ న నిర్వహించడం జరుగుతుంది. ఈ కార్యక్రమం లో భాగం గా ప్రధాన మంత్రి గౌరవ వందనాన్ని పరిశీలిస్తారు; అంతేకాక, ఎన్ సిసి దళాల కవాతు ను సమీక్షిస్తారు. దీనితో పాటు గా, ఎన్ సిసి కేడెట్ ల సైనిక కార్యాచరణ ను, స్లిదరింగ్, మైక్రోలైట్ విమానాల తో చేసే విన్యాసాలను, పారా సెయిలింగ్ లో, ఇంకా సాంస్కృతిక కార్యక్రమాల లో వారి ఉత్కృష్ట నైపుణ్యాల ను ప్రదర్శించడాన్ని కూడా ప్రధాన మంత్రి తిలకించనున్నారు. సర్వశ్రేష్ఠ కేడెట్ లకు ప్రధాన మంత్రి తరఫు న పతకాన్ని, బేటన్ ను ప్రదానం చేయడం జరుగుతుంది.
సాంఘిక న్యాయం, మరియు సాధికారత మంత్రిత్వ శాఖ
ఆంధ్రప్రదేశ్లోని ప్రకాశం జిల్లాలోని ఒంగోలులో దివ్యాంగులకు, వయోవృద్ధులకు సహాయక పరికరాల, ఇతర పరికరాల పంపిణీ కోసం 13 సెప్టెంబర్ 2022న సామాజిక అధికారిత శిబిరం
సామాజిక న్యాయం & సాధికారత మంత్రిత్వ శాఖ కింద పథకాలైన ఎడిఐపి పథకం కింద దివ్యాంగులకు, ఆర్వివై పథకం కింద వయోవృద్ధులకు సహాయక పరికరాలు, ఇతర పరికరాలను అందించేందుకు ఎఎల్ఐఎంసిఒ, ప్రకాశం జిల్లా యంత్రాంగంతో కలిసి వికాలంగ వ్యక్తుల సాధికారత శాఖ  13.09.2022న మధ్యాహ్నం 12.00 గంటలకు ఒంగోలు  కలెక్టరట్ సముదాయంలోని శ్రీ మాగుంట శ్రీనివాసులు రెడ్డి స్పందన భవన్లో సామాజిక అధికారత శిబిర్ను నిర్వహిస్తున్నారు.
ఎఎల్ఐఎంసిఒ ఆంధ్రప్రదేశ్లోని ఒంగోలు నగరంలోని వివిధ ప్రాంతాలలో నిర్వహించిన అంచనా శిబిరాలలో ముందస్తుగా గుర్తించి, మూల్యాంకనం చేసిన 182మంది సినియర్ పౌరులు, 1401 ఎడిఐపి దివ్యాంగులకు రూ. 1 కోటి 17 లక్షల 67 వేల రూపాయిల విలువైన మొత్తం 2563 సహాయక పరికరాలను, ఇతర పరికరాలను ఉచితంగా పంపిణీ చేయనున్నారు.
కేంద్ర సామాజిక న్యాయం, సాధికారత మంత్రిత్వ శాఖ సహాయమంత్రి శ్రీ ఎ. నారాయణ స్వామి ఈ కార్యక్రమానికి ముఖ్య అతిథిగా హాజరై, స్థానిక ప్రభుత్వ ప్రతినిధుల సమక్షంలో పంపిణీ శిబిరాన్ని ప్రారంభించనున్నారు.
జిల్లా పాలనా యంత్రాంగం, ఎఎల్ఐఎంసిఒ ప్రకాష్మంద్ కు చెందిన సీనియర్ అధికారులు ఈ కార్యక్రమంలో పాల్గొంటారు.
ఆర్థిక మంత్రిత్వ శాఖ
బెంగుళూరులో 1వ ఆర్థిక మంత్రులు, సెంట్రల్ బ్యాంక్ గవర్నర్ల సమావేశానికి ముందు వినూత్న, స్థితిస్థాపకత, సమగ్ర వృద్ధి, సమర్థవంతమైన పాలన కోసం డిజిటల్ పబ్లిక్ ఇన్ఫ్రాస్ట్రక్చర్పై ఉన్నత స్థాయి సింపోజియం
జి20 ఇండియా ప్రెసిడెన్సీలో 1వ జి20 ఆర్థిక మంత్రులు, సెంట్రల్ బ్యాంక్ గవర్నర్ల సమావేశం నేపథ్యంలో, డిజిటల్ పబ్లిక్ ఇన్ఫ్రాస్ట్రక్చర్ పై నిన్న సింపోజియం బెంగళూరులో జరిగింది.
ఈ సింపోజియంలో కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఇన్నోవేటివ్, రెసిలెంట్, ఇన్క్లూజివ్ గ్రోత్, ఎఫిషియెంట్ గవర్నెన్స్ కోసం డిపిఐ పై ప్యానెల్ చర్చలో పాల్గొన్నారు. రిపబ్లిక్ ఆఫ్ ఇండోనేషియా ఆర్థిక మంత్రి డా. శ్రీ ముల్యాని ఇంద్రావతి, సెంట్రల్ బ్యాంక్ ఆఫ్ బ్రెజిల్ క్యాంపస్ నెటో గవర్నర్ రోబర్టో డి ఒలివేరా ; ఇంటర్నేషనల్ మానిటరీ ఫండ్ ఇంటర్నేషనల్ మానిటరీ ఫండ్ మేనేజింగ్ డైరెక్టర్ క్రిస్టెలీనా జార్జీవ, బ్యాంక్ ఫర్ ఇంటర్నేషనల్ సెటిల్మెంట్స్ జనరల్ మేనేజర్ అగస్టిన్ కార్స్టెన్స్. ప్రసంగించారు.
ఆర్థిక వ్యవహారాల శాఖ కార్యదర్శి, ఆర్థిక మంత్రిత్వ శాఖ, జి20 ఫైనాన్స్ డిప్యూటీ శ్రీ అజయ్ సేథ్, ప్రముఖ ప్యానెలిస్ట్లను స్వాగతించారు. ఆర్థిక పరివర్తన, ఆర్థిక చేరిక, అభివృద్ధి కోసం డిజిటల్ పబ్లిక్ ఇన్ఫ్రాస్ట్రక్చర్పై భారతదేశం జి20 టాస్క్ఫోర్స్ కో-ఛైర్ అయిన శ్రీ నందన్ నీలేకని, భారత విశిష్ట గుర్తింపు ప్రాధికార సంస్థ  మాజీ ఛైర్మన్ ఈ చర్చలను మోడరేట్ చేసారు.
సాంస్కృతిక మంత్రిత్వ శాఖ
యువ కళాకారులకు స్కాలర్షిప్ను అందించేందుకు పథకాలను అమలు చేస్తున్న సాంస్కృతిక మంత్రిత్వ శాఖ
తమతమ రంగాలలో ఉన్నత శిక్షణను పొందేందుకు వివిధ సాంస్కృతిక రంగాలలో సెంటర్ ఫర్ కల్చరల్ రిసోర్స్ అండ్ ట్రైనింగ్  ద్వారా యువ కళాకారులకు స్కాలర్షిప్  పథకాన్నిసాంస్కృతిక మంత్రిత్వ శాఖ అమలు చేస్తోంది. ఈ పథకం కింద ఎంపిక చేసిన విద్యార్ధులకు 02ఏళ్ళ పాటు నెలకు రూ. 5000/- చొప్పున నాలుగు సమాన ఆరునెలల వాయిదాలలో స్కాలర్షిప్ను అందిస్తారు.
ఈ సమాచారాన్ని సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి జి. కిషన్ రెడ్డి లోక్సభలో సోమవారం లిఖితపూర్వకంగా ఇచ్చిన సమాచారం ద్వారా వెల్లడించారు.
(Visitor Counter : 95
వ్యవసాయ మంత్రిత్వ శాఖ
రైతు సంఘాలు, ప్రభుత్వం మధ్య డిసెంబర్ 9వ తేదీన కొనసాగనున్న - చర్చలు
రైతుల సంక్షేమం మరియు ముందుకు వెళ్లే మార్గాన్ని కనుగొనడంలో ప్రభుత్వం కట్టుబడి ఉంది : నరేంద్ర సింగ్ తోమర్
ఎమ్.ఎస్.పి. కొనసాగుతుంది మరియు ఆ.పి.ఎమ్.సి. బలహీనపడదు
40 మంది రైతు సంఘాల ప్రతినిధులతో ఐదవ దఫా చర్చలు ఈ రోజు విజ్ఞాన్ భవన్లో కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్; వినియోగదారుల వ్యవహారాలు, ఆహార, ప్రజా పంపిణీ, రైల్వే, వాణిజ్య శాఖల మంత్రి శ్రీ పియూష్ గోయల్; వాణిజ్య శాఖ సహాయ మంత్రి శ్రీ సోమ్ ప్రకాష్ తో జరిగాయి. కాగా, తదుపరి దఫా చర్చలు డిసెంబర్ 9వ తేదీన జరుగుతాయి.
చర్చల సందర్భంగా ఇరుపక్షాలు, పరస్పరం తమ అభిప్రాయాలను తెలియజేసుకున్నాయి. ఈ సందర్భంగా వ్యవసాయ శాఖ మంత్రి మాట్లాడుతూ, ప్రస్తుతం ఉన్న ఎ.పి.ఎం.సి. బలమైన సంస్థ అనీ, అది బలహీనపడదనీ, రైతు సంఘాలకు హామీ ఇచ్చారు. రైతుల సంక్షేమానికి మోడీ ప్రభుత్వం కట్టుబడి ఉందనీ, ఈ దిశగా అనేక చర్యలతో పాటు, రైతుల అనుకూల సంస్కరణలను తీసుకువచ్చిందనీ, రైతు ప్రతినిధులకు శ్రీ తోమర్ మరో సారి భరోసా ఇచ్చారు. ఎం.ఎస్.పి. లను అనేకసార్లు పెంచామని, భవిష్యత్తులో కూడా ఇది కొనసాగుతుందనీ ఆయన తెలిపారు.
రైతులు తమ ఆందోళనను విరమించుకోవాలనీ, చర్చలు, సంభాషణల ద్వారా తమ సమస్యలను, ఫిర్యాదులను పరిష్కరించుకోవాలనీ, మంత్రి రైతు సంఘాలకు విజ్ఞప్తి చేశారు. ప్రస్తుతం నెలకొన్న చలి వాతావరణం మరియు కోవిడ్ పరిస్థితుల దృష్ట్యా పిల్లలు మరియు పెద్దలను ఇంటికి వెళ్ళడానికి అనుమతించాలని ఆయన విజ్ఞప్తి చేశారు.
రైతుల సంక్షేమం కోసం మోదీ ప్రభుత్వం తీసుకున్న చర్యలను శ్రీ నరేంద్ర సింగ్ తోమర్ వివరిస్తూ - ఈ చర్యల్లో - వ్యవసాయం కోసం బడ్జెట్ కేటాయింపులలో గణనీయమైన పెరుగుదల; ప్రధానమంత్రి కిసాన్ యోజన కింద కేటాయింపు, దీనిలో రైతుకు ప్రత్యక్ష ఆదాయ మద్దతు లభిస్తుంది; ఒక లక్ష కోట్ల రూపాయలతో వ్యవసాయ-మౌలిక సదుపాయాల నిధి; చారిత్రాత్మక ఎమ్.ఎస్.పి. పెంపు తో పాటు, సేకరణ మరియు సాంకేతిక పరిజ్ఞానం అభివృద్ధి కోసం తీసుకున్న చర్యలు కూడా ఉన్నాయని తెలియజేశారు. వీటితో పాటు ఇతర చర్యలు భారతదేశ రైతుల పట్ల ప్రభుత్వ నిబద్ధతను నొక్కి చెబుతున్నాయని ఆయన పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 181.77 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.70 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,81,77,83,420
|
|
అందుబాటులోని నిల్వలు
|
|
16,70,52,276
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 181.77 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.70 కోట్లకుపైగా  నిల్వలు అందుబాటులో ఉన్నాయి.
రహదారి రవాణా, హైవేల మంత్రిత్వ శాఖ
ద్రవరూపంలోని మెడికల్ ఆక్సిజన్ను రవాణా చేస్తున్న ట్యాంకర్లకు టోల్ ఫీజు నుంచి మినహాయింపును ఇచ్చిన ఎన్హెచ్ఎఐ
ద్రవ రూపంలోని మెడికల్ ఆక్సిజన్ ను రవాణా చేస్తున్న ట్యాంకర్లకు, కంటైనర్లకు జాతీయ రహదారుల వ్యాప్తంగా నిరాటంకమైన మార్గాన్ని కల్పించేందుకు, అటువంటి వాహనాలకు టోల్ ప్లాజాల వద్ద యూజర్ ఫీజు చెల్లింపుకు మినహాయింపునిచ్చారు. కోవిడ్-19 మహమ్మారి కారణంగా దేశవ్యాప్తంగా ముందెన్నడూ లేనివిధంగా మెడికల్ ఆక్సిజన్కు పెరిగిన డిమాండ్ను దృష్టిలో పెట్టుకుని, రెండు నెలల కాలం లేదా తదుపరి ఉత్తర్వులు జారీ అయ్యే వరకు ద్రవరూపంలో మెడికల్ ఆక్సిజన్ను తీసుకువెడుతున్న వాహనాలను అంబులెన్సుల వంటి ఇతర అత్యవసర వాహనాల లా వ్యవహరిస్తారు.
ఫాస్టాగ్ అమలు తర్వాత టోల్ ప్లాజాల వద్ద వేచి ఉండాల్సిన సమయం ఎక్కువ ఉండకపోయినప్పటికీ, ఇప్పటికే నేషనల్ హైవేస్ అథారిటీ ఆఫ్ ఇండియా మెడికల్ ఆక్సిజన్ త్వరితగతంగా, నిరాటంకంగా రవాణా అయ్యేందుకు అటువంటి వాహనాలకు ప్రాధాన్యతను ఇస్తోంది. మహమ్మారిపై ప్రభుత్వం, ప్రైవేటు సంస్థలు, వ్యక్తులు చేస్తున్న పోరాటంలో సానుకూలంగా తోడ్పాటును అందించవలసిందిగా అధికారులకు, ఇతర భాగస్వాములకు ఎన్హెచ్ఎఐ ఉత్తర్వులను జారీ చేసింది.
కోవిడ్-19 మహమ్మారి దేశవ్యాప్తంగా ద్రవరూపంలోని మెడికల్ ఆక్సిజన్కు భారీ డిమాండ్ ను సృష్టించింది. ప్రస్తుత సంక్షోభంలో, కోవిడ్-19తో తీవ్రంగా ప్రభావితమైన రోగుల ప్రాణాలను కాపాడేందుకు ఆసుపత్రులకు, వైద్య కేంద్రాలకు ద్రవరూపంలోని లిక్విడ్ ఆక్సిజన్ను సమయానికి చేరవేయడం అత్యంత ముఖ్యం. టోల్ ప్లాజాల వద్ద యూజర్ ఫీజు చెల్లించడాన్ని మినహాయించడం అన్నది జాతీయ రహదారులపై మెడికల్ ఆక్సిజన్ వేగంగా కదిలేందుకు ఆస్కారం ఇస్తుంది.
ఆర్థిక మంత్రిత్వ శాఖ
ఆదాయపు పన్ను శాఖ యొక్క ఇ-ఫైలింగ్ పోర్టల్లో సెప్టెంబర్ 30, 2023 వరకు 30 లక్షలకు పైగా ఆడిట్ నివేదికలు దాఖలు చేయబడ్డాయి
పన్ను ఆడిట్ నివేదికల  దాఖలుకు సంబంధించి 30 సెప్టెంబర్ 2023న గడువు తేదీ ముగిసే లోగా ఏ వై 2023-24 కోసం 29.5 లక్షల పన్ను ఆడిట్ నివేదికలతో సహా 30.75 లక్షల కంటే ఎక్కువ ఆడిట్ నివేదికలు ఫారమ్ నం. 29బీ, 29సీ, 10సీ సీ బీ మొదలైన ఇతర ఆడిట్ నివేదికలు నిర్ణీత వ్యవధిలో ఇ-ఫైలింగ్ పోర్టల్లో దాఖలు చేయబడ్డాయి.
పన్ను చెల్లింపుదారులకు సౌకర్యాలు కల్పించేందుకు విస్తృతమైన కార్యక్రమాలను చేపట్టారు. గడువు తేదీలోపు పన్ను ఆడిట్ నివేదికలు మరియు ఇతర ఆడిట్ ఫారమ్లను దాఖలు చేయడానికి పన్ను చెల్లింపుదారులకు అవగాహన కల్పించడానికి ఆదాయపు పన్ను పోర్టల్లోని సమాచార సందేశాలతో పాటు ఇ-మెయిల్లు, ఎస్ ఎం ఎస్ లు, సోషల్ మీడియా ద్వారా దాదాపు 55.4 లక్షల చేరువలు జరిగాయి. మార్గదర్శకాలను అందించడానికి ఆదాయపు పన్ను పోర్టల్లో వివిధ వినియోగదారు అవగాహన వీడియోలు అప్లోడ్ చేయబడ్డాయి. గడువు తేదీలోపు ఆడిట్ నివేదికలను దాఖలు చేయడంలో పన్ను చెల్లింపుదారులు మరియు పన్ను నిపుణులకు ఇటువంటి సమిష్టి ప్రయత్నాలు సహాయకారిగా పనిచేశాయి.
ఇ-ఫైలింగ్ పోర్టల్ ట్రాఫిక్ను విజయవంతంగా నిర్వహించింది. పన్ను చెల్లింపుదారులకు మరియు పన్ను నిపుణులకు ఆడిట్ నివేదికలను దాఖలు చేయడానికి నిరంతర అనుభవాన్ని అందిస్తుంది. ఈ మృదువైన దాఖలు అనుభవాన్ని సోషల్ మీడియాతో సహా వివిధ ప్లాట్ఫారమ్లలో నిపుణులు ప్రశంసించారు.
సెప్టెంబరు, 2023లో పన్ను చెల్లింపుదారుల నుండి సుమారు 2.36 లక్షల సందేహాల నివృత్తి లో, పన్ను చెల్లింపుదారులు మరియు పన్ను నిపుణులకు ముందస్తుగా ఇ-ఫైలింగ్ హెల్ప్డెస్క్ బృందం మద్దతునిస్తుంది, ఇందులో ఏవైనా సంక్లిష్టతలను పరిష్కరించడంలో వారికి సహాయపడుతుంది. ఇన్బౌండ్ కాల్లు, అవుట్బౌండ్ కాల్లు, లైవ్ చాట్లు, వెబెక్స్ మరియు కో-బ్రౌజింగ్ సెషన్ల ద్వారా హెల్ప్డెస్క్ నుండి మద్దతు అందించబడింది. హెల్ప్డెస్క్ బృందం ఆన్లైన్ రెస్పాన్స్ మేనేజ్మెంట్ ద్వారా డిపార్ట్మెంట్ యొక్క ట్విట్టర్ హ్యాండిల్లో స్వీకరించిన ప్రశ్నల పరిష్కారానికి కూడా మద్దతు ఇచ్చింది. పన్ను చెల్లింపుదారులు/ వాటాదారులను సంప్రదించడం ద్వారా, వివిధ సమస్యలపై వారికి నిజ-సమయ ప్రాతిపదికన సహాయం అందించడం కోసం పన్ను నిపుణులకు మార్గనిర్దేశం చేసేందుకు ఆడిట్ ఫారమ్ల దాఖలుకు సంబంధించిన వివిధ వెబ్నార్లు నిర్వహించబడ్డాయి.
పన్ను నిపుణులు మరియు పన్ను చెల్లింపుదారుల మద్దతు కు డిపార్ట్మెంట్ కృతజ్ఞతలు తెలియజేస్తుంది.
నైపుణ్యాభివృద్ధి మంత్రిత్వ శాఖ
స్కిల్ ఇండియా మిషన్ కింద శిక్షణ
స్కిల్ ఇండియా మిషన్లోభాగంగా పాన్ ఇండియా ప్రాతిపదికన వివిధ నైపుణ్యాభివృద్ధి కార్యక్రమాలను నిర్వహించడానికి భారత ప్రభుత్వం 20 కేంద్ర మంత్రిత్వశాఖలు, 40కిపైగా వివిధ విభాగాల్లో నైపుణ్యాభివృద్ధి పథకాలను, కార్యక్రమాలను అమలు చేస్తోంది. ఈ శిక్షణ కార్యక్రమాల్లో ఇప్పటిదాకా 556.1 లక్షల మందికి శిక్షణ ఇచ్చారు. స్కిల్ ఇండియా మిషన్ ఆధ్వర్యంలో కేంద్ర ప్రభుత్వ నైపుణ్యాభివృద్ధి మరియు వ్యవస్థాపక మంత్రిత్వశాఖ అమలు చేస్తున్న వివిధ రకాల పథకాల కింద శిక్షణ పొందిన వ్యక్తుల సంఖ్య క్రింది విధంగా ఉంది.
పథకం.. అందుబాటులో ఉన్న డేటా ప్రకారం 2015-16 నుండి ఇప్పటి వరకు శిక్షణ పొందిన వ్యక్తులు[లక్షల్లో సంఖ్య)
ప్రధాన్ మంత్రి కౌశల్ వికాస్ యోజన 1.0 మరియు 2.0
126.82
నేషనల్ స్కిల్ డెవలప్మెంట్ కార్పొరేషన్  ఫీజు ఆధారిత శిక్షణ
117.39
నేషనల్ అప్రెంటిస్షిప్ ప్రమోషన్ స్కీమ్ 
10.73
జన్ శిక్షణ్ సంస్థ 
15.10
పారిశ్రామిక శిక్షణా సంస్థలు రాష్ట్ర ప్రభుత్వం మరియు ప్రైవేట్ ఐటిఐల ద్వారా దీర్ఘకాలిక శిక్షణ]
64.01
మొత్తం
334.1
గత రెండేళ్లలో 10,49,621 మంది అభ్యర్థులకు పిఎంకెవివై, ఎన్ఎపిఎస్ల కింద ఉపాధి కల్పించగా, జెఎస్ఎస్ ఎటువంటి తప్పనిసరి ఉపాధి అందించలేదు. అదేవిధంగా.. ఐటిఐల నుండి ఉత్తీర్ణులయ్యే విద్యార్థుల ఉపాధిని మంత్రిత్వ శాఖ పర్యవేక్షించదు.
దేశంలో ఉపాధి అవకాశాలను పెంచడానికి కేంద్ర ప్రభుత్వం అనేక చర్యలు తీసుకుంటోంది. గణనీయమైన పెట్టుబడులతో కూడిన వివిధ ప్రాజెక్టులను ప్రోత్సహించడం, ప్రధానమంత్రి ఉపాధి కల్పనా కార్యక్రమం, పండిట్ దీన్దయాళ్ ఉపాధ్యాయ గ్రామీణ కౌశల్య యోజన, దీన్దయాళ్ అంత్యోదయ యోజన–జాతీయ పట్టణ జీవనోపాధి మిషన్ వంటి పథకాలను అమలు సూక్ష్మ, చిన్న, మధ్యతరహా పరిశ్రమల మంత్రిత్వశాఖ, గ్రామీణ, పట్టణ వ్యవహారాల మంత్రిత్వశాఖలు పథకాల అమలుపై చేస్తున్న వ్యవయాన్ని పెంచుతున్నాయి. ప్రధానమంత్రి కౌశల్ వికాస్ యోజన 2.0 కింద రోజ్గార్ మేళా, యువ సంపర్క్, ఆత్మ నిర్భర్ స్కిల్డ్ ఎంప్లాయిస్ ఎంప్లాయర్ మ్యాపింగ్ పోర్టల్ వంటివి కార్యక్రమాలను వివిధ పరిశ్రమల సహకారంతో నిర్వహిస్తూ శిక్షణ ఇవ్వడమే కాకుండా నియమకాలు జరిగేలా ప్రభుత్వం చొరవ తీసుకుంటోంది. ప్రధానమంత్రి కౌశల్ వికాస్ యోజన 3.0 కింద ఎస్టీటీ ధ్రువీకరించిన అభ్యర్థులకు వేతన ఉపాధి, స్వయం ఉపాధి, అప్రెంటిస్షిప్ సదుపాయం కల్పిస్తున్నారు. స్వయం ఉపాధి కల్పనలో సహాయసహకారాలు అందించడానికి ప్రధానమంత్రి కౌశల్ కేంద్రాలు నోడల్ సెంటర్లుగా వ్యవహరిస్తున్నాయి. అభ్యర్థుల నియామకం కోసం డీఎస్సీ, ఎస్ఎస్డీఎంతో శిక్షణ భాగస్వామి సమన్వయంతో పనిచేయాల్సి ఉంటుంది. అంతేకాకుండా అదనంగా టిపి / డిఎస్సి / ఎస్ఎస్డిఎంలు / ఎస్ఎస్సిలు క్రమం తప్పకుండా జిల్లా, ప్రాంతీయ స్థాయిలో ఉద్యోగ మేళాలు నిర్వహించడం ద్వారా నియామకాలు, అప్రెంటిస్షిప్లు చేపడతాయి. ప్రధానమంత్రి కౌశల్ వికాస్ యోజన కింద ధ్రువీకరించబడిన అభ్యర్థులంతా అర్హతకు అనువైన ఉద్యోగ అవకాశాలు ఎక్కడున్నాయో తెలుసుకునేందుకు ఉద్యోగ అవకాశాలను ఆత్మ నిర్భర్ స్కిల్డ్ ఎంప్లాయిస్ ఎంప్లాయర్ మ్యాపింగ్  పోర్టల్తో అనుసంధానించబడతారు.
కేంద్ర నైపుణ్య అభివృద్ధి, వ్యవస్థాపక శాఖ మంత్రి శ్రీ ధర్మేంద్ర ప్రధాన్ లోక్సభకు సోమవారం లిఖితపూర్వకంగా ఈ సమాచారం ఇచ్చారు.